A szlovák szurkolókat is elvesztette az Eb
A litvánok egy ponttal legyőzték a szerbeket hétfőn a magyar-román rendezésű női kosárlabda Európa-bajnokság győri középdöntős csoportjában, így északi szomszédaink kárára ők jutottak tovább.
Korábban beszámoltunk róla, az Európa-bajnokság középdöntői alatt szinte üresen kongott a debreceni Főnix csarnok, ezért ingyenessé tették a szervezők a mérkőzések megtekintését – ez hozott némi eredményt. Egyedül a szlovák szurkolók mutattak némi érdeklődést, ők átjöttek a határon csapatukat biztatni, de a negyeddöntőkön már ez a közönségbevétel is kiesik.

 A szerb Sonja Petrovictól (középen), a litván Monika Grigalauskyte (b) és Egle Siksniute próbálja elszedni a labdát
Fotó: MTI

Ugyanis a s szerbek ellen a litvánok annak a tudatában léptek pályára, hogy győzelem esetén a – szintén negyeddöntőt érő – második helyen végeznek, ha viszont kikapnak, akkor csoportötödikként búcsúznak a további küzdelmektől. Egyel nyertek (73-72), így a szlovákok búcsúztak az ötödik helyen.

A negyeddöntőket szerdától Budapesten rendezik.

Női kosárlabda-Európa-bajnokság, F-csoport eredmények, további program:

Litvánia-Szerbia 73-72 (17-32, 20-8, 15-14, 21-18)
Spanyolország-Oroszország 66-57 (17-9, 21-12, 14-16, 14-20)
Szlovákia-Horvátország 84-62 (26-16, 21-9, 18-24, 19-13)

A csoport végeredménye:
1. Spanyolország 10 pont,
2. Litvánia 8 pont
3. Oroszország 8 pont,
4. Szerbia 7 pont,
5. Szlovákia 7 pont,
6. Horvátország 5 pont
Azonos pontszám esetén az egymás elleni eredmény dönt.
   

A negyeddöntő programja:
 
szerda:
Törökország-Szerbia 18.00
Fehéroroszország-Litvánia 20.30
csütörtök:
Franciaország-Oroszország 18.00
Spanyolország-Montenegró 20.30
sport